جواب میں پاکستان اور بلوچستان نے بھی انہیں نوازنے میں کوئی کوتاہی نہیں برتی اور انہیں باعزت زندگی کے مواقع فراہم کئے ، ان کے بچّوں پر تعلیم کے دروازے کھول دیئے اور انہیں باعزت روزگار کے مواقع مہیا کئے۔ یہ ہزارہ قوم کی جفا کشی اور ملک اور صوبے کی فراخدلی تھی جس کے باعث ہزارہ نہ صرف ملکی خدمات کے شعبے میں آگے آگے رہے بلکہ عددی لحاظ سے انتہائی قلیل تعداد میں ہونے کے باوجود انہوں نے تعلیمی شعبے میں بھی بڑا نام کمایا۔